stanford-oval/wikipedia huggingface dataset:
สีผสมอาหาร
ความสำคัญของสีผสมอาหาร

ช่วยแก้ไขสีของอาหารที่เกิดจากการเปลี่ยนแปลงสีตามธรรมชาติหรือการเปลี่ยนแปลงขณะแปรรูปหรือเก็บรักษาอาหาร
ช่วยเพิ่มหรือเน้นหรือรักษาความเป็นเอกลักษณ์สีของอาหาร
ช่วยสีสันของอาหารทำให้ดึงดูดความสนใจที่น่ารับประทานแก่ผู้บริโภค
การใช้ประโยชน์สีผสมอาหาร

การใช้สำหรับแต่งอาหารทั่วไปที่ไม่มีสีเพื่อให้มีสีเป็นที่ดึงดูดใจผู้บริโภค เช่น เครื่องดื่มหรือเครื่องดื่มผง ลูกกวาด ไอศกรีม แยม เยลลี่ เป็นต้น
การใช้แต่งอาหารที่มีสูญเสียหรือเปลี่ยนแปลงสีระหว่างกระบวนการผลิต และการเก็บรักษา เช่น การผสมสีผสมอาหารในเบียร์ น้ำเชื่อม และอาหารอบ เป็นต้น
การใช้แต่งอาหารที่มีสีเปลี่ยนแปลงตามฤดูกาล และสภาพภูมิอากาศ เช่น การใช้แต่งสีน้ำนมวัวที่ผลิตได้ในฤดูหนาวให้มีสีเข้มขึ้น เพราะน้ำนมวัวในฤดูหนาวจะมีสีอ่อนเนื่องจากได้รับสารเบต้าแคโรทีนจากหญ้าในปริมาณน้อย ขณะที่น้ำนมวัวในฤดูร้อนมักมีสีเหลืองเข้ม เนื่องจากได้รับบีตาแคโรทีนในหญ้าที่มีมากกว่าหญ้าในฤดูหนาว
ประเภทของสีผสมอาหาร

สีผสมอาหารแบ่งเป็น 2 ประเภท
สีสังเคราะห์ แบ่งเป็น 2 ชนิด คือ
สีอินทรีย์สังเคราะห์ (certified color หรือ synthetic colorant) แบ่งออกเป็น 2 กลุ่ม คือ
สีสังเคราะห์ที่ละลายน้ำ แต่ไม่ละลายในตัวทำละลายอินทรีย์ (dyes) เหมาะสำหรับอาหารที่มีน้ำเป็นส่วนประกอบ
สีสังเคราะห์ที่ละลายได้ในน้ำมัน (lakes) เหมาะสำหรับอาหารประเภทไขมัร แบน้ำมัน และไขมัน ส่วนสีสังเคราะห์ที่อนุญาตให้ใช้ในอาหาร ได้แก่ ปองโซ 4 อาร์(ponceau4 R), คาร์โมอีซีน หรือ เอโซรูบิน (carmosine or azorubine), เออริโทรซีน (erythrosine) จัดอยู่ในกลุ่มของสีแดง ส่วนตาร์ตราซีน (tartasine), ซันเซ็ต เย็ลโลว์ เอ็ฟ ซี เอ็ฟ (sutset yellow FCF), ไรโบฟลาวิน (riboflavin) จัดอยู่ในกลุ่มของสีเหลือง ส่วนฟาสต์ กรีน เอ็ฟ ซี เอ็ฟ (fast green FCF) จัดอยู่ในกลุ่มของสีเขียว ส่วนอินดิโกคาร์มีน หรือ อินดิโกติน (indigocarmine or indigotine), และบริลเลียนท์ บลู เอ็ฟ ซี เอ็ฟ (brilliant blue FCF) จัดอยู่ในกลุ่มของสีน้ำเงิน
สีสังเคราะห์เรียนแบบสารธรรมชาติ ได้แก่ บีตาแครอทีน, บีตา-อะโป-8-แครอทีนาล เป็นต้น
สีจากธรรมชาติ แบ่งเป็น 2 ชนิด คือ
สีอนินทรีย์ ได้แก่ ผงถ่าน ปูนขาว และไทเทเนียมไดออกไซด์ (titanium dioxide) เป็นต้น
สีที่สกัดได้จากธรรมชาติ (natural pigment) ได้แก่ สีที่สกัดจากส่วนใดส่วนหนึ่งของพืช ผัก ผลไม้ จุลินทรีย์ และสัตว์
สื่อเก่า

สื่อเก่า (อังกฤษ: old media) หรือ สื่อมรดก, สื่อมรดกตกทอด (อังกฤษ: legacy media) หมายถึงวิธีการดั้งเดิมของการสื่อสารและการแสดงออกที่มีมาตั้งแต่ก่อนสื่อใหม่บนอินเทอร์เน็ตจะมาถึง อุตสาหกรรมที่โดยทั่วไปพิจารณาว่าเป็นส่วนหนึ่งของสื่อเก่าเช่น โทรทัศน์แพร่สัญญาณและโทรทัศน์ผ่านสายเคเบิล วิทยุ สตูดิโอบันทึกเสียงและสตูดิโอภาพยนตร์ หนังสือพิมพ์ นิตยสาร หนังสือและสิ่งตีพิมพ์อื่น ๆ เป็นส่วนใหญ่ สื่อเก่ามีแนวโน้มว่าจะลดลงเรื่อย ๆ ซึ่งจะผันตัวไปเป็นสื่อใหม่แทน
แหล่งข้อมูลอื่น

สื่อเก่าสามารถอยู่รอดในโลกใหม่ได้อย่างไร, Wall Street Journal
สีเงิน (มุทราศาสตร์)

สำหรับความหมายอื่น ดูที่ สีเงิน
“Argent” สีเงินทางซ้าย หรือ ว่าง
ตราของเมือง Santiago do Cacém ที่แสดงความแตกต่างระหว่างสีขาวและสีเงิน
สีเงิน (อังกฤษ: Argent) เป็นภาษามุทราศาสตร์ที่บรรยายลักษณะของผิวตรา (Tincture) ที่เป็นสีเงินหรือบางครั้งก็เรียกว่าสีขาว ที่อยู่ในกลุ่มผิวตราสีอ่อนที่เรียกว่า “โลหะ”  ถ้าเป็นการแกะพิมพ์ “เงิน” ก็จะเป็นบริเวณที่ทิ้งว่างไม่มีลวดลาย หรืออาจจะจารึกด้วยอักษรย่อ “ar.” ของคำว่า “Argent”
คำว่า “Argent” มาจากภาษาลาติน ว่า “argentum” ที่มาจากภาษากรีก “Αργυρος” ที่แปลว่า “เงิน” หรือ “โลหะสีขาว”
ในการสร้างตราอาร์มในสมัยโบราณบริเวณที่ระบุว่าเป็นสีเงินอาจจะทำด้วยแผ่นเงิน แต่เมื่อเวลาผ่านไปเงินที่ใช้ก็มีปฏิกิริยากับอากาศและเปลี่ยนเป็นสีที่คร่ำลง ฉะนั้นบางครั้งจึงเป็นการยากที่จะตีความหมายของตราในสมัยโบราณที่มีส่วนที่เป็นสีดำว่าเป็นสีดำ (sable) หรือเป็นสีเงิน
สีเงิน และ สีขาว

อาร์เธอร์ ชาร์ลส์ ฟ็อกซ์-เดวีส์ ในหนังสือ Complete Guide to Heraldry (คู่มือมุทราศาสตร์ฉบับสมบูรณ์) ที่เขียนในปี ค.ศ. 1909 ให้ความเห็นอย่างยืดยาวในหัวข้อนี้ว่ามีกรณีที่สีขาวเป็นผิวตราที่ต่างจากสีเงินแต่ใช้กันน้อยครั้งมาก โดยมีข้อสนับสนุนจาก "white แถบคาดs" (Label) ที่ใช้ในตราอาร์มของพระราชวงศ์อังกฤษ แต่ก็มีผู้โต้ว่าข้อที่บรรยายอยู่ในข่าย "white labels proper" ฉะนั้นสีขาวจึงไม่ใช่ “ผิวตรา” ตามกฎมุทราศาสตร์ เก็บถาวร 2003-09-10 ที่ เวย์แบ็กแมชชีน
สีขาวดูเหมือนจะเห็นกันว่าเป็นผิวตราที่ต่างจากสีเงินในเครื่องอิสริยาภรณ์โปรตุเกสเช่นในตราของเทศบาลเมือง Santiago do Cacém] ในโปรตุเกส ที่แสดงความแตกต่างของเสื้อผ้าสีขาวของมัวร์และสีของม้าของอัศวินที่เป็นสีขาวกับสีเงินของปราสาทที่อยู่เหนือโล่ และในสีของ Logistical and Administrative Command ของกองทหารอากาศของโปรตุเกส
ผิวตราสีเงินเป็นสัญลักษณ์ของ:
เพชรพลอย - ไข่มุก
เทพ - พระจันทร์
โลหะ - เงิน
ดูเพิ่ม

นิยามของตรา
ผิวตรา
| ด ค กมุทราศาสตร์ |
| --- | --- |
 ตราอาร์ม  นิยามของตรา  เจ้าหน้าที่ตราอาร์ม 
 องค์ประกอบ โล่ เครื่องยอด แพรประดับ หมวกเกราะ พู่ประดับ จุลมงกุฎ โล่ภายในตรา เรขลักษณ์ เครื่องหมาย ประคองข้าง  อิสริยาภรณ์ ฐานรอง คำขวัญ พื้นตรา ผิวตรา ช่องตรา 
 หัวข้อที่เกี่ยวข้อง ตรานักบวชคริสเตียน ตราประจำเหล่า ตราอาร์มย้อนหลัง เอกตรา คำพ้องชื่อตรา ธัชศักดิ์ ธัชวิทยา มง (ตราสัญลักษณ์แบบญี่ปุ่น) 
 หมวดหมู่ที่เกี่ยวข้อง ตราอาร์ม ตราแผ่นดิน 
| ด ค กองค์ประกอบในการให้คำนิยามของตรา |
| --- | --- |
โล่ • เครื่องหมาย • ผิวตรา • การแบ่งโล่ • พื้นตรา • เส้นแบ่ง  • เรขลักษณ์  • ประคองข้าง  • ฐานรอง
แถบทแยงซ้าย • ขอบ • Canton • เครื่องหมายวี • แถบบน  • กางเขน • แถบขวางกลาง • โค้งข้าง • เครื่องหมายวาย • แถบตั้งกลาง • แถบไขว้
| ด ค กผิวตรา |
| --- | --- |
ลักษณะผิวตรา  ·  กฎของผิวตรา
โลหะ: เงิน (Argent) ·  ทอง (Or)    สี: น้ำเงิน (Azure)  ·  ดำ (Sable)  ·  สีเขียว (Vert) ·  แดง (Gules)  ·  ม่วง (Purpure)
ขนสัตว์: เออร์มิน (Ermine)  ·  กระรอก (Vair)    สีเพี้ยน (Stain) : ม่วงแดง (Murrey)  ·  แดงเลือด (Sanguine)  ·  น้ำตาลอมส้ม (Tenné)
อื่นๆ: ท้องฟ้า (Bleu celeste)  ·  ชมพูผิวหนัง (Carnation)  ·  เหล็ก (Cendrée)  ·  ส้ม (Orange)
หมวดหมู่ที่เกี่ยวข้อง: ตราอาร์ม • ตราแผ่นดิน
| ด ค กสัตว์ที่ใช้ในมุทราศาสตร์ หัวข้อที่เกี่ยวข้อง:ลักษณะการวางท่า |
| --- | --- |
สัตว์: หมี (Bear) • หมูป่า (Boar) • วัว (Bull หรือ Ox) • สุนัข (Dog) • ยีราฟ (Camelopard) • กวาง (Hind) • จิงโจ้  (Kangaroo) • สิงห์โต (Lion หรือ Leo) • กวาง (Stag) • เสือ (Tiger) • หมาป่า (Wolves)
นก: ไก่ (Cock) • นกพิราบ (Dove) • อินทรี (Eagle) • นกกระทุง (Pelican) • นกกา (Rook)
สัตว์ในตำนาน: อัลช์ (Alce) • บาซิลิสค์ (Basilisk) • งูบิสชิโอเน (Biscione) • มังกรไก่ (Cockatrice) • มังกร (Dragon) • จิ้งจอกสิงห์ (Enfield beast) • กริฟฟิน (Griffin) • คีย์ธอง (Keythong) • งูมังกร (Lindworm) • มันติคอร์ (Manticore) • นกปีกขาสั้น (Martlet) • โอพินิคัส (Opinicus) • ฟีนิกซ์ (Phoenix) • ซาลามานเดอร์ (Salamander) • ทูรุล (Turul) • ยูนิคอร์น (Unicorn) • ไวเวิร์น (Wyvern)
ปลา: ปลาโดลฟิน (Dolphinfish) • เก็ด (Bear) • ปลาไพค์ (Lucy) • สคาลล็อพ (Scallop)
อื่นๆ: ค้างคาว (Bat) • ผึ้ง (Bee) • กบ (Crapaudy) • มด (Emmet) • งู (Serpent)
หมวดหมู่ที่เกี่ยวข้อง: ตราอาร์ม • ตราแผ่นดิน
สึกูบะ

บทความนี้เกี่ยวกับนคร สำหรับอำเภอ ดูที่ อำเภอสึกูบะ
สึกูบะ (ญี่ปุ่น: つくば市; โรมาจิ: Tsukuba-shi) เป็นนครในจังหวัดอิบารากิ ประเทศญี่ปุ่น เป็นที่รู้จักว่าเป็นสถานที่ตั้งของเมืองวิทยาศาสตร์สึกูบะ (อังกฤษ: Tsukuba Science City; ญี่ปุ่น: 筑波研究学園都市; โรมาจิ: Tsukuba Kenkyū Gakuen Toshi) ที่มีการวางแผนก่อสร้างและพัฒนามาตั้งแต่สมัยทศวรรษที่ 1960
ในปี 2008 สึกูบะมีจำนวนประชากร 207,394 คน มีขนาดพื้นที่ทั้งสิ้น 284.07 ตารางกิโลเมตร ในบางครั้งอาจจัดเป็นส่วนหนึ่งของเมืองโดยรอบมหานครโตเกียว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tsukuba, Ibaraki
คู่มือการท่องเที่ยว Tsukuba จากวิกิท่องเที่ยว (ในภาษาอังกฤษ)
เว็บไซต์ทางการ เก็บถาวร 2005-08-26 ที่ เวย์แบ็กแมชชีน (ในภาษาญี่ปุ่น)
| ด ค ก จังหวัดอิบารากิ |
| --- | --- | --- |
มิโตะ (เมืองหลวง)
| นครศูนย์กลาง |  มิโตะ  |  |
| นครพิเศษ |  สึกูบะ  |  |
| นคร |  คาชิมะ  คาซามะ  คาซูมิงาอูระ  คามิซุ  คิตะอิบารากิ  โคงะ  โจโซ  ชิกูเซ  ชิมตสึมะ  ซากูรางาวะ  ทากาฮางิ  โทริเดะ  นากะ  นาเมงาตะ  บันโด  โมริยะ  ยูกิ  รีวงาซากิ  สึกูบามิราอิ  สึจิอูระ  อิชิโอกะ  อิตาโกะ  อินาชิกิ  อูชิกุ  โอมิตามะ  ฮิตาจิ  ฮิตาจินากะ  ฮิตาจิโอตะ  ฮิตาจิโอมิยะ  โฮโกตะ  |  |
| เมืองและหมู่บ้าน แบ่งตามอำเภอ |  อำเภอคิตะโซมะ โทเนะ  อำเภอคูจิ ไดโงะ  อำเภอซาชิมะ โกกะ  ซาไก  อำเภอนากะ นากะ  อำเภอยูกิ ยาจิโยะ  อำเภออินาชิกิ คาวาจิ  มิโฮะ  อามิ  อำเภอฮิงาชิอิบารากิ ชิโรซาโตะ  อิบารากิ  โออาไร  |  |
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
อื่น ๆ:  NARA
สุนัขต้อนเหยื่อ

อิงกลิชค็อกเกอร์สเปเนียล (English Cocker Spaniel)
สุนัขต้อนเหยื่อ (อังกฤษ: flushing dog) เป็นประเภทของสุนัขที่เรียกว่าสุนัขล่าเหยื่อที่ได้รับการฝึกให้หาเหยื่อและเมื่อพบก็ไล่ต้อนจากที่ซ่อนเพื่อให้นักล่าสัตว์ยิงหรือจับ สุนัขต้อนเหยื่อต่างจากสุนัขล่าเหยื่อชนิดอื่นเช่นสุนัขชี้เหยื่อหรือสุนัขหาเหยื่อที่จะหยุดนิ่งเมื่อพบเหยื่อ หรือสุนัขเก็บเหยื่อที่ไปคาบเหยื่อกลับมาให้เจ้าของ สุนัขบางพันธุ์ผสมเฉพาะในการใช้เป็นสุนัขต้อนเหยื่อโดยเฉพาะรีทรีฟเวอร์ สุนัขต้อนเหยื่อมักจะเป็นสุนัขใจดีที่เหมาะกับการเลี้ยงเป็นสัตว์เลี้ยงและเป็นเพื่อน
สื่อมวลชน

ระวังสับสนกับ สื่อสารมวลชน
สื่อมวลชน (อังกฤษ: mass media) หมายถึง บุคคลหรือคณะบุคคล ไม่ว่าจะเป็นนิติบุคคลหรือไม่ก็ตาม ที่ทำหน้าที่เป็นสื่อกลางในการนำข่าวสาร สาร และเนื้อหาสาระทุกประเภท ไปสู่มวลชนเพื่อประโยชน์สาธารณะ ไม่ว่าจะอยู่ในรูปสื่อสิ่งพิมพ์ วิทยุกระจายเสียง วิทยุโทรทัศน์ สื่อดิจิทัลหรือในรูปอื่นใด ที่สามารถสื่อความหมายให้ประชาชนทราบได้เป็นการทั่วไป โดยการประกอบวิชาชีพสื่อมวลชน หรือประกอบกิจการสื่อมวลชน คือ การประกอบวิชาชีพเป็นปกติธุระในการสร้างสรรค์หรือกำกับดูแลเนื้อหาหรือดำเนินการอื่นใดที่เกี่ยวกับสื่อมวลชน รวมถึงบุคคลซึ่งทำหน้าที่เป็นสื่อกลางในการนำข่าวสาร สาร และเนื้อหาสาระทุกประเภท ไปสู่มวลชนเพื่อประโยชน์สาธารณะ
สื่อมวลชนเป็นสื่อที่สามารถกระจายข้อมูลข่าวสารจากบุคคลหนึ่งหรือจากองค์กรหนึ่ง ไปยังมวลชนจำนวนมาก (เช่น ประชาชนทั่วทั้งประเทศ) ในเวลาอันรวดเร็ว ได้แก่ หนังสือพิมพ์ นิตยสาร วิทยุ โทรทัศน์ ภาพยนตร์ อินเทอร์เน็ต เป็นต้น การเผยแพร่ในสื่อมวลชนมักต้องจ่ายเงินเพื่อซื้อเวลาหรือซื้อพื้นที่ในการเผยแพร่ข้อมูลข่าวสารหรือโฆษณา อย่างไรก็ตามองค์กรอาจสามารถใช้สื่อมวลชนแบบให้เปล่า (ฟรี) ได้ หากองค์กรนั้นมีเรื่องราวที่น่าสนใจแก่การเผยแพร่และสามารถขอความร่วมมือจากสื่อมวลชนรายนั้นได้ หรือเมื่อมีการบังคับโดยข้อกฎหมาย หรือในกรณีองค์กรของรัฐอาจจะสามารถใช้สื่อมวลชนของรัฐได้ฟรี
ดูเพิ่ม

สื่อสารมวลชน (mass communication)
แหล่งข้อมูลอื่น

ฤๅ ‘สื่อมวลชน’ จะยอมเป็น ‘จำเลยสังคม’
สุนัขชี้เหยื่อ

อิงก์ลิชพ้อยนเตอร์ (English Pointer)
สุนัขชี้เหยื่อ (อังกฤษ: Pointing breed) เป็นประเภทของสุนัข (Dog type) ที่เรียกว่าสุนัขล่าเหยื่อที่มีหน้าที่ช่วยนักล่าสัตว์ในการบอกว่าที่ใดมีเหยื่อโดยเมื่อพบเหยื่อสุนัขจะหยุดตรงไปทางที่มีเหยื่อเหมือนกับชี้ เมื่อเห็นเช่นนั้นนักล่าสัตว์ก็จะได้เข้าไปในรัศมีกระสุนที่จะยิงสัตว์ สุนัขที่เลือกให้เป็น สุนัขชี้เหยื่อเป็นพันธ์ที่มีสัญชาตญาณในการชี้และการถอย โดยจะเริ่มมีสัญชาตญาณการล่าสัตว์ตั้งแต่เมื่ออายุได้ราวสองเดือน สุนัขบางพันธุ์ก็ต้องได้รับการฝึกเพิ่มเติมก่อนที่จะไปทำงานกับนักล่าสัตว์ได้
สุญนิยม

สุญนิยม (อังกฤษ: nihilism) คือมุมมองแขนงหนึ่งของปรัชญาที่ปฏิเสธแง่มุมพื้นฐานของการดำรงอยู่ของมนุษย์ ที่เป็นที่ยอมรับโดยทั่วไป เช่น ความรู้ ศีลธรรมหรือความหมายของชีวิต คำนี้เป็นที่รู้จักเพราะอีวาน ตูร์เกนเยฟ (Ivan Turgenev) และโดยเฉพาะอย่างยิ่งจากตัวละครที่ชื่อ บาซารอฟ (Bazarov) ในนวนิยาย Fathers and Sons
มีแนวคิดที่แตกต่างกันในหมู่ผู้เชื่อเรื่องสุญนิยม เช่น คุณค่าของมนุษย์นั้นไม่มีมูลความจริง ชีวิตไม่มีความหมาย ความรู้นั้นเป็นสิ่งที่พ้นวิสัย หรือกลุ่มของสิ่งมีชีวิตบางกลุ่มไม่มีอยู่จริง หรือไม่มีความหมายหรือไร้จุดหมาย
สิ่งมีชีวิตดัดแปรพันธุกรรม

สิ่งมีชีวิตดัดแปรพันธุกรรม (อังกฤษ: genetically modified organism, GMO) คือ สิ่งมีชีวิตที่องค์ประกอบทางพันธุกรรมถูกดัดแปลงโดยใช้กลวิธีทางพันธุวิศวกรรม จีเอ็มโอเป็นแหล่งของยาและอาหารดัดแปรพันธุกรรมและมีใช้แพร่หลายในการวิจัยทางวิทยาศาสตร์และในการผลิตสินค้าอื่น คำว่าจีเอ็มโอคล้ายกับศัพท์กฎหมายเฉพาะวงการ "สิ่งมีชีวิตดัดแปรที่ยังมีชีวิต" (living modified organism) ที่นิยามว่า "สิ่งมีชีวิตที่ยังมีชีวิตใด ๆ ที่มีการรวมสารพันธุกรรมใหม่ที่ได้มาโดยการใช้เทคโนโลยีชีวภาพสมัยใหม่" ในพิธีสารคาร์ตาเฮนาว่าด้วยความปลอดภัยทางชีวภาพ (Cartagena Protocol on Biosafety) ที่กำกับการค้าจีเอ็มโอที่ยังมีชีวิตระหว่างประเทศ
หนูดัดแปรพันธุกรรมตัวแรกกำเนิดในปี 2524 พืชต้นแรกผลิตในปี 2526 และมนุษย์ดัดแปรพันธุกรรมคนแรก (ดีเอ็นเอไมโทคอนเดรียดัดแปร) เกิดเมื่อวันที่ 21 กรกฎาคม 2540
ประวัติ

หลักการทั่วไปของการผลิตสิ่งมีชีวิตดัดแปรพันธุกรรมคือการเติมองค์ประกอบทางพันธุกรรมเข้าไปในจีโนมของสิ่งมีชีวิตเพื่อสร้างลักษณะใหม่ขึ้นมา การศึกษาทางด้านพันธุวิศวกรรมทำให้เกิดความก้าวหน้าทางวิทยาศาสตร์หลายประการด้วยกันรวมไปถึงการค้นพบดีเอ็นเอและการสร้างแบคทีเรียตัวแรกที่ถูกสร้างดีเอ็นเอลูกผสมใน พ.ศ. 2516 เป็นแบคทีเรียอีโคไลที่แสดงยีนแซลมอนเนลลาออกมา ซึ่งทำให้เกิดการถกเถียงกันในแวดวงนักวิทยาศาสตร์เกี่ยวกับความเสี่ยงที่อาจเกิดขึ้นได้จากพันธุวิศวกรรม ซึ่งนำไปสู่การถกประเด็นอย่างละเอียดในการประชุมอสิโลมาร์ที่เมืองแปซิฟิกโกรฟ รัฐแคลิฟอร์เนีย สหรัฐอเมริกา คำแนะนำที่สรุปได้จากการประชุมเสนอว่าให้รัฐบาลทำการเฝ้าสังเกตการวิจัยการสร้างดีเอ็นเอลูกผสมจนกว่าเทคโนโลยีดังกล่าวจะได้ถูกรับรองว่าปลอดภัย จากนั้นเฮอร์เบิร์ต บอยเออร์ได้ทำการก่อตั้งบริษัทแห่งแรกที่ใช้เทคโนโลยีการการสร้างดีเอ็นเอลูกผสมคือบริษัทจีเน็นเทค และใน พ.ศ. 2521 ทางบริษัทจึงประกาศถึงการสร้างแบคทีเรียสายพันธุ์อีโคไลที่สามารถผลิตอินซูลินที่เกิดจากโปรตีนในร่างกายมนุษย์ได้
ในปี พ.ศ. 2529 บริษัทเทคโนโลยีชีวภาพขนาดเล็กชื่อว่า Advanced Genetic Sciences แห่งเมืองออกแลนด์ รัฐแคลิฟอร์เนีย ได้ทำการทดลองภาคปฏิบัติเพื่อตรวจสอบว่าแบคทีเรียที่ได้รับการดัดแปลงทางพันธุกรรมแล้วจะสามารถป้องกันพืชจากความเสียหายที่เกิดจากแบคทีเรียไอซ์ไมนัสได้หรือไม่ ซึ่งการทดลองนี้ถูกชะลอไปหลายต่อหลายครั้งจากคู่แข่งในวงการเดียวกัน ในปีเดียวกัน การทดลองภาคปฏิบัติโดยบริษัท Monsanto เพื่อทดสอบว่าจุลินทรีย์ดัดแปรพันธุกรรมสามารถป้องกันแมลงได้หรือไม่
ประโยชน์

ผลิตภัณฑ์จีเอ็มโอนั้นมีความหลากหลายอย่างมาก ซึ่งรวมไปถึงสัตว์ทีได้รับการดัดแปรพันธุกรรมโดยวิธีสร้างดีเอ็นเอลูกผสมเช่น หนู, ปลา พืชดัดแปรพันธุกรรม หรือจุลินทรีย์หลายชนิดเช่นแบคทีเรีย และเชื้อรา สาเหตุของการผลิตและการใช้ผลิตภัณฑ์จีเอ็มโอนั้นมีหลายประการด้วยกัน โดยมีประการสำคัญคือการใช้ผลิตภัณฑ์เหล่านี้ในการวิจัยเพื่อตอบคำถามเชิงพิ้นฐานหรือเชิงประยุกต์ของชีววิทยาและวิชาแพทยศาสตร์ ซึ่งนำไปสู่การผลิตเอนไซม์ทางเภสัชกรรมและอุตสาหกรรม และการนำไปใช้โดยตรง (ซึ่งมักตกเป็นที่วิพากษ์วิจารณ์) เพื่อการพัฒนาสุขภาพของมนุษย์ (เช่น การบำบัดยีน) หรือผลผลิตทางเกษตรกรรม (เช่น ข้าวสีทอง) นิยามของคำว่า "สิ่งมีชีวิตดัดแปรพันธุกรรม" ไม่จำเป็นที่จะต้องรวมไปถึงการบรรจุยีนเป้าหมายจากสายพันธุ์หนึ่งไปยังอีกสายพันธุ์หนึ่งเสมอไป ยกตัวอย่างเช่น ยีนจากแมงกะพรุน ประกอบไปด้วยโปรตีนเรืองแสงสีเขียว (Green Fluorescent Protein) ซึ่งสามารถนำไปเชื่อมต่อกับยีนอื่นโดยตรงได้และทำให้ยีนนี้สามารถแสดงลักษณะร่วมกันกับยีนของสัตว์เลี้ยงลูกด้วยนมเพื่อระบุถึงตำแหน่งของโปรตีนที่ถูกสร้างขึ้นโดยยีนที่มีโปรตีนเรืองแสงสีเขียว เชื่อมอยู่ในเซลล์ของสัตว์เลี้ยงลูกด้วยนม วิธีการเหล่านี้รวมถึงวิธีการอื่น ๆ ล้วนเป็นเครื่องมือที่มีประโยชน์ และสำคัญอย่างยิ่งสำหรับนักชีววิทยาในหลาย ๆ สาขาการวิจัย รวมไปถึงผู้ที่ศึกษากลไกของมนุษย์และโรคอื่น ๆ หรือกระบวนการพื้นฐานเชิงชีววิทยาในเซลล์ยูคาริโอตและโพรคาริโอต
ประโยชน์ > สัตว์ดัดแปรพันธุกรรม

สัตว์ดัดแปรพันธุกรรมถูกใช้เป็นแบบทดลองในการทดสอบฟีโนไทป์กับยีนซึ่งไม่ทราบหน้าที่การทำงานหรือเพื่อสร้างสัตว์ที่สามารถรองรับสารประกอบหรือความเครียดได้ในระดับหนึ่งเพื่อใช้สำหรับทดลองในการวิจัยเครื่องสำอางและการแพทย์เชิงชีวภาพ ส่วนการนำไปใช้อื่น ๆ รวมไปถึงการผลิตฮอร์โมนของมนุษย์เช่น อินซูลิน เป็นต้น
สัตว์ที่ถูกใช้เป็นแบบพันธุกรรมในการวิจัยทางพันธุศาสตร์มักจะเป็นแมลงวันผลไม้ที่ได้รับการดัดแปรพันธุกรรม ซึ่งพวกมันถูกใช้เพื่อการศึกษาผลกระทบของการเปลี่ยนแปลงทางพันธุกรรมที่อยู่ในการพัฒนา สาเหตุที่แมลงวันถูกใช้ในการทดลองมากกว่าสัตว์อื่นก็เนื่องมาจากเหตุผลทางจริยธรรม, สามารถเพาะพันธุ์ได้ง่าย ทั้งยังเป็นเพราะว่าจีโนมของแมลงวันนั้นค่อนข้างที่จะเรียบง่ายกว่าสัตว์ที่มีกระดูกสันหลัง
ประโยชน์ > พืชดัดแปรพันธุกรรม

พืชดัดแปรพันธุกรรมถูกพัฒนาขึ้นมาเพื่อใช้ในหลาย ๆ วัตถุประสงค์ ได้แก่ความต้านทานต่อแมลง, ยากำจัดวัชพืชและสภาพสิ่งแวดล้อมที่เลวร้าย เพื่อเพิ่มระยะเวลาที่พืชสดใหม่ เพิ่มคุณค่าทางโภชนาการ ฯลฯ ตั้งแต่การเพาะปลูกพืชดัดแปรพันธุกรรมเชิงพาณิชย์ครั้งแรกในปี พ.ศ. 2539 พืชดัดแปรพันธุกรรมที่ทนทานต่อยากำจัดวัชพืชกลูโซฟิเนทและไกลโฟเซท และพันธุ์ที่สามารถผลิตพิษบีที ซึ่งเป็นสารกำจัดแมลง มียอดขายสูงและครองตลาด ไม่นานมานี้ พืชดัดแปรพันธุกรรมสายพันธุ์ใหม่มีทีท่าที่จะให้ผลกำไรกับลูกค้า และวัตถุประสงค์ทางอุตสาหกรรมนั้นพร้อมแล้วที่จะเข้าสู่ตลาด
ในเมื่อพืชดัดแปรพันธุกรรมเติบโตขึ้นมาในทุ่งเปิด จึงจะพบปัญหาเกี่ยวข้องกับความเสี่ยงเชิงสภาพแวดล้อม ดังนั้น ประเทศส่วนใหญ่จึงต้องให้นักศึกษาตรวจความปลอดภัยเชิงชีวภาพก่อนที่จะได้รับการอนุมัติพืชดัดแปรพันธุกรรมสายพันธุ์ใหม่ ซึ่งมักตามมาด้วยการตรวจดูเพื่อค้นหาผลกระทบทางสิ่งแวดล้อม
โดยเฉพาะในทวีปยุโรป ที่การอยู่ร่วมกันของพืชดัดแปรพันธุกรรมและพืชธรรมดานั้นทำให้เกิดข้อกังวลมากมาย เนื่องจากมีตัวบทกฎหมายเฉพาะตัวสำหรับพืชดัดแปรพันธุกรรม และความต้องการสูงของลูกค้าที่มีอิสระในการเลือกอาหารที่มีผลิตภัณฑ์ดัดแปรพันธุกรรมหรือไม่ การชั่งตวงวัดนั้นมีความจำเป็นในการแยกแยะพืชดัดแปรพันธุกรรมและพืชอินทรีย์ทั่วไปและอาหารที่ได้มา
การกำกับ

การกำกับพันธุวิศวกรรมเกี่ยวข้องกับแนวทางที่รัฐบาลใช้ประเมินและจัดการความเสี่ยงที่สัมพันธ์กับการใช้เทคโนโลยีพันธุวิศวกรรมและการพัฒนาและการออกสิ่งมีชีวิตดัดแปรพันธุกรรม รวมถึงพืชดัดแปรพันธุกรรมและปลาดัดแปรพันธุกรรม มีข้อแตกต่างในการกำกับจีเอ็มโอในแต่ละประเทศ การกำกับต่างกันมากในแต่ละประเทศขึ้นอยู่กับการใช้ผลิตภัณฑ์พันธุวิศวกรรมตามเจตนา ตัวอย่างเช่น โดยทั่วไปทางการที่รับผิดชอบด้านความปลอดภัยของอาหารจะไม่ทบทวนพืชที่มิได้เจตนาให้เป็นอาหาร สหภาพยุโรปแยกระหว่างการอนุมัติให้เพาะปลูกในสหภาพยุโรปและการอนุมัติสำหรับนำเข้าและแปรรูป แม้สหภาพยุโรปอนุมัติให้เพาะปลูกจีเอ็มโอไม่กี่ชนิด แต่มีจีเอ็มโอหลายชนิดที่ได้รับอนุมัติให้นำเข้าและแปรรูป การเพาะปลูกจีเอ็มโอจุดชนวนการถกเถียงเกี่ยวกับการอยู่ร่วมกันของพืชจีเอ็มและมิใช่จีเอ็ม แรงจูงใจสำหรับการเพาะปลูกพืชจีเอ็มแตกต่างกันขึ้นอยู่กับการกำกับการอยู่ร่วมกัน
สีดา มหารานีแห่งแผ่นดิน

| สีดา มหารานีแห่งแผ่นดิน |
| --- | --- |
ประเภท: อิงประวัติศาสตร์
สร้างโดย: สิทธัตถ์ กุมาร เทวรี
เค้าโครงจาก: รามายณะ
พัฒนาโดย: สิทธัตถ์ กุมาร เทวรี
เขียนโดย: มเหศ ปันเดย์
แสดงนำ: ศิวยา ปะธาเนีย   ฮีมานซู โซนิ
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 141
การผลิต
ผู้อำนวยการสร้าง: สิทธัตถ์ กุมาร เทวรี  กายาตรี เกล เทวรี
สถานที่ถ่ายทำ: มุมไบ, รัฐมหาราษฏระ, อินเดีย
กล้อง: Multi-camera
ความยาวตอน: 22 minutes
บริษัทผู้ผลิต: Swastik Productions
ออกอากาศ
เครือข่าย: Colors TV
ออกอากาศ: 5 สิงหาคม ค.ศ. 2019 (2019-08-05) – 10 กุมภาพันธ์ ค.ศ. 2020 (2020-02-10)
สีดา มหารานีแห่งแผ่นดิน (อังกฤษ: Ram Siya Ke Lav Kush) เป็นละครโทรทัศน์อินเดีย ออกอากาศทางช่อง Colors TV ตั้งแต่วันที่ 5 สิงหาคม 2019 ถึง 10 กุมภาพันธ์ 2020 ละครเรื่องนี้เป็นภาคต่อของ สีดา ราม ศึกรักมหาลงกา โดยจะจับความเล่าในตอนกำเนิด พระมงกุฎ พระลบ นำแสดงโดย ศิวยา ปะธาเนีย, ฮีมานซู โซนิ, กริช เจาหาน, และ ฮารสิท คับบรา
เรื่องย่อ

เรื่องราวหลังมหาสงครามระหว่างธรรมะและอธรรมในเมืองลงกา สีดารามได้กลับมาครองเมืองอโยธยาอีกครั้ง จนสีดาตั้งครรภ์ พระรามมีความสุขกับการเฝ้ารอคอยการถือกำเนิดของเด็กในครรภ์ เขาเชื่อว่าลูกจะเป็นสายใยความผูกพันระหว่างเขากับสีดา และหากวันใดที่เขากับสีดาต้องพลัดพรากจากกัน เด็กน้อยผู้นี้จะเป็นผู้นำเขาและสีดาให้กลับมาพบกันอีกครั้ง
นักแสดง > นักแสดงนำ

ศิวยา ปะธาเนีย รับบท นางสีดา/วันเทวี
ฮีมานซู โซนิ รับบท พระราม/ พระวิษณุ
กริช เจาหาน รับบท พระมงกุฎ
ฮารสิท คับบรา รับบท พระลบ
นักแสดง > นักแสดงสมทบ

นาวี พันกู รับบท พระลักษมณ์
คานัน มัลโหทรา รับบท  พระพรต
อัคฮิว คาทาเรีย รับบท พระสัตรุด
นิชา นาคปาล รับบท นางอูมิลา
ริชา ดิสิท รับบท นางมันดาวี
นิคิตา ทิวารี รับบท ศรุตะกีรติ
ซูแบร์ อาลี รับบท หนุมาน
สัญชีพ ชาร์มา รับบท ฤๅษีวาลมิกิ
บราวน์นี ปาราชาร์ รับบท ฤๅษีวสิษฐ์
ชาลีน ภานอต รับท พญาทศกัณฐ์
ฟาลาค นาซ รับบท นางมณโฑ
ปรียา สินธุ รับบท นางสำมนักขา
อชัย มัชหรา รับบท พิเภก
วินิต กาการ์ รับบท อินทรชิต
ซาห์ภัส ข่าน รับบท ท้าวชนก
สัมภดา วเส รับบท สุไนนา
อังกูร์ เนย์ยา รับบท ท้าวทศรถ
จัสวินเดอร์ การ์เดเนอร์ รับบท นางเกาสุริยา
ปรีติ กันดะวานี รับบท นางสุมิตรา
ปิยะลี มันซี รับบท นางไกยเกษี
ทารัน กรรณะ รับบท ปรศุราม/ พระศิวะ
นิไม บาลี รับบท พาลี / สุครีพ
ภูนิต ศิษฐ์ รับบท ฤๅษีวิศวามิตร
วิชัย ปัตลานี รับบท เทวราชอินทรา
ปัตราลี ชัตโตปัทยัย รับบท ทะตะกะ
โยเกซ มาหาจาน รับบท พระฤๅษีโคดม
วสุนทรา กุล รับบท มรุตาลี
อชัย ชัยราม รับบท นาคเสธ
ปูจา ชาร์มา พากย์เสียง แม่น้ำสรายุ
ราชเสขา อุปัทยา รับบท ปุโรหิต
นิทิน ปาราซาร์ รับบท องคต
แหล่งข้อมูลอื่น

สีดา มหารานีแห่งแผ่นดิน ที่อินเทอร์เน็ตมูวีเดตาเบส
แม่แบบ:TV Guide
สุนัขล่าเหยื่อ

สุนัขล่าเหยื่อ (อังกฤษ: Gun dog หรือ bird dogs) เป็นประเภทของสุนัข (Dog type) ที่ผสมพันธุ์ขึ้นเพื่อช่วยนักล่าสัตว์ในการหาเหยื่อ หรือ เก็บเหยื่อที่มักจะเป็นนก สุนัขล่าเหยื่อแบ่งออกเป็นสามประเภท: สุนัขเก็บเหยื่อ (Retriever), สุนัขต้อนเหยื่อ (flushing dog) และ สุนัขชี้เหยื่อ (pointing breed) สมาคมเค็นเนลบางสมาคมก็จัดสุนัขล่าเหยื่อให้อยู่ในกลุ่มอิสระเป็นกลุ่มสุนัขล่าเหยื่อ  (Gundog Group) บางสมาคมก็รวมเป็นส่วนหนึ่งของกลุ่มสุนัขกีฬา (Sporting Group) ประเภทที่นิยมกันมากที่สุดก็ได้แก่สเปเนียล, โกลเดนรีทรีฟเวอร์ และลาบราดอร์
สุนัขล่าเหยื่อแบ่งได้เป็นหลายประเภทแต่ละประเภทก็แบ่งย่อยออกไปอีก:
| Type | Example | Example |
| --- | --- | --- |
| สุนัขชี้เหยื่อ หรือ Pointers |  | อิงก์ลิชพ้อยนเตอร์ (English Pointer) |
| สุนัขเก็บเหยื่อ หรือ Retriever |  | โกลเดนรีทรีฟเวอร์ (Golden Retriever) |
| สุนัขหาเหยื่อ หรือ Setter |  | อิงก์ลิชเซ็ตเตอร์ (English Setter) |
| สุนัขต้อนเหยื่อสเปเนียล หรือ Flushing Spaniel |  | อิงก์ลิชค็อคเคอร์สเปเนียล (English Cocker Spaniel) |
| สุนัขน้ำ หรือ Water dog |  | แสตนดาร์ดพูเดิล (Standard Poodle) |
แม้ว่าจะจัดอยู่ในกลุ่มเฉพาะตามหน้าที่แต่สุนัขล่าเหยื่อมักจะมีความสามารถมากกว่าที่จำกัดเฉพาะในกลุ่มที่จัดไว้ ขึ้นอยู่กับการฝึกหัดสุนัขประเภทนี้ก็อาจจะมีประโยชน์หลายอย่างในการล่าสัตว์
| ด ค กสุนัขล่าเหยื่อ |
| --- | --- |
พอยเตอร์และเซตเทอร์:  Ariège Pointer  Burgos Pointer  Blue Picardy Spaniel  Bracco Italiano  Braque d'Auvergne  Braque du Bourbonnais  Braque Français  Braque Saint-Germain  บริตทานี  Burgos Pointer  Ca Mè Mallorquí  Cesky Fousek  Drentse Patrijshond  อิงลิชเซตเทอร์  French Spaniel  เยอรมันพอยเตอร์ พันธุ์ขนยาว  German Roughhaired Pointer  เยอรมันพอยเตอร์ พันธุ์ขนสั้น  เยอรมันไวร์แฮร์พอยเตอร์  กอร์ดอนเซตเทอร์  ไอริชเรดแอนด์ไวท์เซตเทอร์  ไอริชเซตเทอร์  Large Münsterländer  Old Danish Pointer  Pachón Navarro  Picardy Spaniel  Perdigueiro Galego  พอยเตอร์  Portuguese Pointer  Pudelpointer  Saint-Usuge Spaniel  Slovakian Roughhaired Pointer  Small Münsterländer  สเปนิชพอยเตอร์  Spinone Italiano  Stabyhoun  วิซสลา  ไวมาราเนอร์  ไวร์แฮร์พอยติงกริฟฟอน  Wirehaired Vizsla 
รีทรีฟเวอร์:  Chesapeake Bay Retriever  Curly-Coated Retriever  แฟลตโคเท็ดรีทรีฟเวอร์  โกลเดินริทรีฟเวอร์  แลบราดอร์ริทรีฟเวอร์  Nova Scotia Duck-Tolling Retriever 
สเปเนียล:  อเมริกันค็อกเกอร์สเปเนียล  Boykin Spaniel  คลัมเบอร์สเปเนียล  อิงลิชค็อกเกอร์สเปเนียล  อิงลิชสปริงเกอร์สเปเนียล  ฟิลด์สเปเนียล  ฟรานซ์สเปเนียล  เยอรมันสเปเนียล  Kooikerhondje  Pont-Audemer Spaniel  รัสเซียนสเปเนียล  Sussex Spaniel  เวลส์สปริงเกอร์สเปเนียล 
วอเตอร์:  อเมริกันวอเตอร์สเปเนียล  Barbet  Cantabrian Water Dog  ไอริชวอเตอร์สเปเนียล  Lagotto Romagnolo  พูเดิลสแตนดาร์ด  Portuguese Water Dog  Spanish Water Dog  Wetterhoun 
พันธุ์สูญแล้ว:  Braque Dupuy  English Water Spaniel  Norfolk Spaniel  โอลด์สเปนิชพอยเตอร์  Tweed Water Spaniel